|  |  |  |
| --- | --- | --- |
| ГРБОВИ ЗА МЕМОРАНДУМ | Република Сербия  Автономна покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Т: +381 21 487 4427, F:+38121557074  Psounz@vojvodinа.gov.rs | |
|  | ЧИСЛО: 128-111-33/2022-03-3 | ДАТУМ: 24.3.2022. року |

На основи члена 83. Закона о занятих у автономних покраїнох и єдинкох локалней самоуправи («Службени глашнїк РС» число 21/16, 113/17, 113/17 – други закон, 95/18 и 114/21) и члена  7. Уредби о запровадзованю интерного и явного конкурсу за пополньованє роботних местох у автономних покраїнох и єдинкох локалней самоуправи („Службени глашнїк РС“, число 95/16 и 12/22), оглашує ше

**ИНТЕРНИ КОНКУРС ЗА ПОЛОЛНЬОВАНЄ ВИВЕРШИТЕЛЬНОГО РОБОТНОГО МЕСТА У ПОКРАЇНСКИМ СЕКРЕТАРИЯТУ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ ˗ НАЦИОНАЛНИ ЗАЄДНЇЦИ**

**I Орґан у хторим ше пополнює роботне место:**

Покраїнски секретарият за образованє, предписаня, управу и национални меншини - национални заєднїци

**II Роботне место хторе ше пополнює: совитнїк – покраїнски просвитни инспектор - 1 вивершитель, на нєодредзени час**

**Опис роботох:**

Окончує зложени инспекцийни и фахово-оперативни роботи у обласци предшколского, основного и штреднього образованя и воспитаня и школярского стандарду, хтори вимагаю окремну оспособеносц; провадзи предписаня и стан у обласци предшколского, основного и штреднього образованя и воспитаня и школярского стандарду; на териториї Покраїни окончує надпатрунок над роботу установох предшколского, основного и штреднього образованя и воспитаня и школярского стандарду у рамикох овласценьох яки утврдзени зоз законом або другим предписаньом, и то: окончує нєпоштредни инспекцийни надпатрунок над установами у општини, односно городу хтори нє орґанизовал тот надпатрунок; дава инструкциї општини, односно городу за окончованє инспекцийного надпатрунку; пририхтує покраїнскому секретарови предкладанє ришеня по жалби процив першоступньового ришеня општинскей, односно городскей управи хторе принєшене у окончованю инспекцийного надпатрунку; витворює нєпоштредни надпатрунок над роботу општинскей, односно городскей инспекциї, видава обовязни инструкциї за вивершованє законох и других предписаньох и контролує їх вивершованє; однїма овласценє поєдиному инспекторови хтори роботи нє окончує благочасно, фахово, законїто и совисно и предклада утвердзованє одвичательносци у орґану хторому зверене окончованє инспекцийного надпатрунку; орґанизує заєднїцки акциї з инспекторами у орґанох хторим зверене окончованє инспекцийного надпатрунку; вимага звити, податки и обвисценя о окончованю зверених роботох инспекцийного надпатрунку и окончує други роботи у складзе зоз законом з яким ше на общи способ ушорює инспекцийни надпатрунок; пририхтує рочни звит о инспекцийним надпатрунку у установох школярского стандарду; водзи поступок за защиту правох школярох штреднїх школох; участвує у пририхтуюцох роботох за снованє штреднєй школи и у утвердзованю виполнєносци условийох за початок роботи и окончованє дїялносци штреднєй школи; участвує у утвердзованю виполнєносци условийох за початок роботи и окончованє дїялносцох предшколских установох и основних школох; окончує роботи пририхтованя думаня о применьованю законох и других предписаньох у обласци образованя на вимаганє установох у обласци образованя и других орґанизацийох и гражданох; пририхтує думаня на нариси и предкладаня законох и других предписаньох у обласци образованя; дава правну помоц установом у обласци образованя и школярского стандарду, школяром, їх родичом и другим физичним и правним особом, участвує у поступку даваня согласносци на акт о систематизациї роботних местох установом школярского стандарду и вирабя акт о даваню согласносци, окончує роботи водзеня поступку и одлучованя у управней ствари.

Условия: високе образованє здобуте у полю дружтвено-гуманистичних, природно-математичних або технїчно-технолоґийних наукох на студийох другого ступня (мастер академски студиї, мастер фаховни студиї и специялистични академски студиї), по предписаню хторе ушорює високе образованє, починаюци од 10. септембра 2005. року, односно на основних студийох у тирваню найменєй штирох рокох, по предписаню хторе ушорйовало високе образованє до 10. септембра 2005. року, найменєй пейц роки роботного искуства у фаху, положени испит за инспектора, основни уровень оспособеносци за роботу на рахункаре, положени державни фахови испит, як и потребни компетенциї за окончованє роботох.

**Общи условия за роботу у орґанох Автономней покраїни Войводини:** же учашнїк интерного конкурсу полнолїтни державян Републики Сербиї; же ма предписане образованє, же є правомоцно нє осудзовани на безусловну кару гарешту у тирваню шейсцох мешацох и же му скорей нє преставало роботне одношенє у державним орґану, односно орґану автономней покраїни и єдинки локалней самоуправи, пре чежше потупенє длужносци з роботного одношеня, же виполнює други условия одредзени зоз законом, другим предписаньом и актом о систематизациї роботних местох.

**III Вибор кандидата ше снує на фаховей оспособеносци, знаню и схопносцох, односно преверйованю общих и окремних функционалних компетенцийох. Виборни поступок ше запровадзує з преверйованьом у писаней и усней форми и розгварку з кандидатами**.

У виборним поступку ше окончи преверйованє шлїдуюцих компетенцийох:

1. Общи функционални компетенциї:

-орґанизация и робота орґанох автономней покраїни - превери ше прейґ тесту (у писаней форми);

- диґитална писменосц - превери ше з ришованьом задаткох (практичну роботу на рахункаре).

1. Окремни функционални компетенциї:

- за обласц роботи - инспекцийни роботи (общи управни поступок и основи управних спорох и поступок инспекцийного надпатрунку и методи анализи ризику) - будзе ше преверйовац зоз симулацию у писаней форми;

- за обласц роботох фахово-оперативни роботи: (поступок виробку фахових находох) - превери ше з писану симулацию.

1. За одредзене роботне место - релевантни предписаня з дїлокругу роботного места: (Закон о основох системи образованя и воспитаня, Закон о общим управним поступку, Закон о инспекцийним надпатрунку, Закон о штреднїм образованю и воспитаню, Закон о основним образованю и воспитаню, Закон о школярским и студентским стандарду, Закон о образованю одроснутих) превери ше зоз симулацию у усней форми.

Закончуюцу розгварку з кандидатом конкурсна комисия запровадзує пре преценьованє мотивациї кандидата за роботу на роботним месце, можлїве доприношенє на роботи и прилапйованє вредносцох орґану.

**IV Место роботи:** Нови Сад, Булевар Михайла Пупина 16.  
  
**V Термин за подношенє прияви на интерни конкурс:** Термин за подношенє приявохто осем днї и вон почина чечиц 25.3.2022. року, а виходзи 1.4.2022. року.   
  
**VI Особа хтора задлужена за даванє информацийох:** Дияна Катона телефон: 021/4874427.

**VII Датум оглашованя:** 24.3.2022. року.

**VIII Aдреса на хтору ше подноши прияву:**Покраїнски секретарият за образованє, предписаня, управу и национални меншини-национални заєднїци, **з назначеньом „За интерни конкурс за пополньованє роботного места совитнїк-покраїнски просвитни инспектор -1 окончователь“.**

**IX Докази яки ше приклада ґу прияви на интерни конкурс:**

1. Подписана приява з адресу биваня, контакт-телефоном, e-mail адресу и подписану вияву у хторей ше учашнїк интерного конкурсу опредзелює чи сам обезпечи докази о фактох о яких ше водзи службену евиденцию чи тото орґан зроби место нього;

2. биоґрафия з наводами о потерашнїм роботним искустве;

3. ориґинал або оверена фотокопия увереня о державянстве;

4. оверена фотокопия особней леґитимациї, односно вивод електронского читача биометрийней особней леґитимациї;

5. ориґинал або оверена фотокопия увереня МУП-у же кандидат нє осудзовани на безусловну кару гарешту у тирваню найменєй шейсцох мешацох, нє старше як 6 мешаци од дня оглашованя интерного конкурсу;

6. ориґинал або оверена фотокопия дипломи з хтору ше потвердзує фахову приготовку;

7. ориґинал або оверена фотокопия доказу о найменєй пейцох рокох роботного искуства у фаху (потвердзеня, ришеня, контракти и други акти з хторих може утвердзиц на хторих роботох, з хтору фахову приготовку и у хторим периодзе здобуте роботне искуство);

8. подписана виява (формулар 3) же кандидатови нє престало роботне одношенє у державним орґану, односно орґану автономней покраїни и єдинки локалней самоуправи, пре чежше потупенє длужносох з роботного одношеня;

9. ориґинал або оверена фотокопия доказу о познаваню роботи на рахункаре (уверенє, сертификат, потвердзенє и подобне);

10. ориґинал або оверена фотокопия увереня о положеним державним фаховим испиту;

11. ориґинал або оверена фотокопия увереня о положеним испиту за инспектора.

Винїмково од точки 11. трима ше же инспектор хтори на дзень ступаня на моц Закону о инспекцийним надпатрунку хтори ма найменєй седем роки роботного искуства на роботох инспекцийного надпатрунку виполнює условия за окончованє роботох инспекцийного надпатрунку и вон нє длужен покладац испит за инспектора. У наведзеним случаю ше доручує потвердзенє з хторим ше доказує же кандидат ма найменєй седем роки роботного искуства на роботох инспекцийного надпатрунку.

У складзе зоз Законом о занятих у автономних покраїнох и єдинкох локалней самоуправи, пробна робота обовязна за шицки особи хтори нє засновали роботне одношенє у орґану автономней покраїни, єдинки локалней самоуправи, або державним орґану. Пробна робота за роботне одношенє засноване на нєодредзени час тирва шейсц мешаци. Службенїк на пробней роботи хтори роботне одношенє засновал на нєодредзени час поклада державни фахови испит по закончованю пробней роботи, у процивним му престава роботне одношенє. Службенїк, хтори у роботним одношеню на нєодредзени час длужен мац положени державни фахови испит. Службенїк хторому пробна робота нє обовязна у складзе зоз законом, як и службенїк хтори засновал роботне одношенє на нєодредзени час, а нє ма положени державни фахови испит, поклада державни фахови испит у чаше шейсцох мешацох од дня снованя роботного одношеня.

З одредбу чл. 9. пасус 3. и 4. и 103. Закона о общим управним поступку („Службени глашнїк РС“, число 18/16 и 95/18 - автентичне толкованє) предписане медзи иншим, же орґани маю обовязку по службеней длужносци, кед то нєобходне за одлучованє, у складзе зоз законскима терминами, безплатно черац, окончовац увид, обрабяц и обезпечовац особни податки о фактох яки облапени у службених евиденцийох, окрем кед странка окреме вияви же податки обезпечи сама.

Докази яки ше приклада ґу прияви на тот интерни конкурс, а о хторих ше водзи службену евиденцию то уверенє о державянстве, уверенє МУП-у же кандидат нє осудзовани на безусловну кару гарешту у тирваню найменєй шейсцох мешацох, уверенє о положеним державним фаховим испиту, уверенє о положеним испиту за инспектора.

Учашнїк интерного конкурсу ше може вияшнїц о тим же орґан по службеней длужносци обезпечи предходно наведзени докази од орґану хтори компетентни за водзенє службеней евиденциї або сам обезпечи наведзени доказ у предписаним чаше.

Кед ше учашнїк конкурсу опредзелї же **орґан обезпечи по службеней длужносци** наведзени доказ, длужен є *у прияви на интерни конкурс о тим ше окреме вияшнїц у писаней форми и подписац вияву хтора состойна часц интерного конкурсу - (формулар 1) Виява о даваню согласносци за хаснованє особних податкох у пре зберанє податкох о наведзеним доказу*.

Кед ше учашнїк интерного конкурсу опредзелї же **сам обезпечи наведзени доказ**, длужен шє у *прияви на интерни конкурс о тим окреме вияшнїц у писаней форми и подписац вияву хтора состойна часц интерного конкурсу - (формулар 2)*

**X Место, дзень и час преверйованя оспособеносци, знаня и схопносцох кандидата у виборним поступку:**

З кандидатами чийо прияви благочасни, допущени, разумлїви, подполни и ґу хторим приложени шицки потребни докази и хтори виполнюю условия за оглашене роботне место ше окончи преверйованє фаховей оспособеносци, знаня и схопносци, а окреме знаня и схопносцох хтори за тото роботне место утвердзени у рамикох окремних функционалних компетенцийох у просторийох Покраїнского секретарияту за образованє, предписаня, управу и национални меншини - национални заєднїци, Нови Сад, Булевар Михайла Пупина 16. Преверйованє у писаней и усней форми ше будзе окончовац починаюци од 5.4.2022. року о чим учашнїки конкурсу буду информовани прейґ телефону на числа телефонох хтори доручели у своїх приявох и прейґ мейла на е-mail адреси.

**XI Службенїки хтори маю право участвовац на интерним конкурсу:**

У складзе зоз Законом о занятих у автономних покраїнох и єдинкох локалней самоуправи, на интерни конкурс ше можу приявиц:

- службенїки занати на нєодредзени час у орґанох АПВ як и службох и орґанизацийох хтори снує компетентни орґан АПВ и

- службенїки у истим званю або службенїки хтори виполнюю условия за напредованє до званя до хторого класоване роботне место хторе ше пополнює.

**Надпомнуца:**

Нєблагочасни, нєдошлєбодзени, нєрозумлїви або нєподполни прияви и прияви ґу хтрим нє приложени шицки потребни докази (як наведзене у тексту интерного конкурсу) у ориґиналу або фотокопиї хтору оверел компететни орґана за оверйованє преписох, буду одбити зоз Заключеньом Конкурсней комисиї.  
Интерни Конкурс запровадзує Конкурсна комисия хтору з ришеньом формовал покраїнски секретар.

Тот интерни конкурс ше обявює на огласней табли и интернет-презентациї Секретарияту и на интернет-презентациї Служби за управянє з людскима ресурсами.

Покраїнски секретар,

Жолт Сакалаш

**ФОРМУЛАР 1**

На основи члена 13. Закона о защити податкох о особи („Службени глашнїк РС”, число 97/08, 104/09 – др. закон, 68/12 – одлука УС и 107/12)1, а пре участвованє на интерним конкурсу за пополньованє вивершительного роботного места **советнїк-покраїнски просвитни инспектор** уПокраїнским секретарияту за образованє, предписаня, управу и национални меншини-национални заєднїци давам шлїдуюцу

**В И Я В У**

Сoгласни/а сом же би ше мойо ЄМЧГ, хасновало лєм пре зберанє податкох хтори ше одноша на **(заокружиц)**:

1. Доказ о державянстве
2. Доказ же кандидат нє осудзовани на безусловну кару гарешту од найменєй шейсцох мешацох
3. Уверенє о положеним державним фаховим испиту
4. Уверенє о положеним испиту за инспектора

................................... .........................................................

**(ЄМЧГ давателя вияви) (Мено и презвиско давателя вияви)**

........................................ ........................................................

(место и датум) (подпис давателя вияви)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Согласно одредби члена 13. Закона о защити податкох о особи („Службени глашнїк РС”, число 97/08, 104/09 – др. закон, 68/12 – одлука УС и 107/12) , орґан власци обрабя податки без приставаня особи, кед обробок нєобходни пре окончованє роботох зоз своєй компетенцийох яки одредзени зоз Законом пре витворйованє интересох националней або явней безпечносци, одбрани жеми, зопераня, одкриваня, вигледованя и гонєня за виновни дїла економских, односно финансийних интересох держави, защити здравя и моралу, защити правох и шлєбодох и другого явного интересу, а у других случайох на основи приставаня писаней форми.

**ФОРМУЛАР 2**

На основи члена 103. пасус 3. Закона о общим управним поступку („Службени глашнїк РС”, число 18/16 и 95/18 – автентичне толкованє)1, а пре участвованє на интерним конкурсу за пополньованє вивершительного роботного места **совитнїк-покраїнски просвитни инспектор** у Покраїнским секретарияту за образованє, предписаня, управу и национални меншини-национални заєднїци, давам шлїдуюцу

**В И Я В У**

**Виявюєм же сам/а за потреби поступку обезпечим** и доручим, по виходзенє термину за подношенє приявох на наведзени интерни конкурс доказ **(заокружиц)**:

1. Доказ о державянстве
2. Доказ же кандидат нє осудзовани на безусловну кару гарешту од найменєй шейсцох мешацох
3. Уверенє о положеним державним фаховим испиту
4. Уверенє о положеним испиту за инспектора

................................... .........................................................

**(ЄМЧГ давателя вияви) (Мено и презвиско давателя вияви)**

........................................ ........................................................

(место и датум) (подпис давателя вияви)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Сагласно одредби члена 103. пасус 3. Закона о общим управним поступку („Службени глашнїк РС”, число 18/16 и 95/18 – автентичне толкованє), у поступку яки ше порушує по вимаганю странки орґан може окончиц увид, обезпечує и обрабя особни податки о фактох о яких ше водзи службену евиденцию кед то нєобходне за одлучованє, окрем кед странка окреме вияви же тоти податки обезпечи сама. Кед странка нє поднєше особни податки яки нєобходни за одлучованє орґанох на час, вимаганє за порушованє поступка ше будзе тримац як нєшорове.

**ФОРМУЛАР 3**

Я, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (мено и презвиско кандидата) под виновну и материялну одвичательносцу давам

В И Я В У

же ми нє преставало роботне одношенє у державним орґану, односно орґану автономней покраїни и єдинки локалней самоуправи, пре чежше потупенє длужносци з роботного одношеня, а пре прияву на интерни конкурс за совитнїка-покраїнского просвитного инспектора хтори розписал Покраїнски секретарият за обарзованє, предписанє, управу и национални меншини-национални заєднїци.

........................................ ........................................................

(место и датум) (потпис давателя вияви)